Alî Seydo Gewranî
Alî Seydo Alî Gewranî, sala 1908 li Emmanê jidayikbû, dîplomatekî urdunî û ferhengzanekî kurd bû, ku danerê ferhenga kurdî ya nûjen e.

Jînenîgarî

Kok 

Alî Gewranî derbarê koka xwe dibêje:
ez ji hoza Dodkan ya kurdî me, ji şaxa ku li deşta Gewranê rûdinê, di navbera bajarên Diyarbekir û Erxenî de, li Kurdistana Tirkî û navê gundê me Lexerî ye. Kalkê min bi hêzên tirk re di sala 1880 hat bajaroka Seltê li Urdunê, ya ku desthelatdariyên osmanî lê navenda mîrî ya yekem vekir, û qayimeqamek û polîs û jendirme lê bicî kirin, tevî fermanberiyên din. Û hêzên asayişê lê hemû kurd bûn. Kalkê min li Seltê mir û li nik kelaya wê hat gorî kirin, û malbata me ji wê demê de li Urdunê rûdinê.

Perwerde 
 
Di sala 1916 li Emmanê dest bi xwendina xwe ya sereta dike û piştî çar salan li Qudsê li xwendegeha Bîşop Gobat ya îngilîzî bidawî tîne. Paşre diçe xwendina xwe ya navincî li xwendegeha Rewdet El-Me'arif El-Weteniyya li Qudsê tekûz dike.
Di sala 1924 diçe zanîngeha Amerîkî li Beyrûtê û di 22-06-1928 bekeloriyosa ramyarî û aborînasî digire.
Gewranî dibêje: ez zankoyarê urdunî yê yekem bûm

Kar 

1929: mamosteyê zimanê îngilîzî li xwendegeha Emmanê ya navincî.
1934: sekretêrê perlemana Urdunê
1938: birêvebirê xwendegeha navincî ya Kerkê
1940: birêvebirê xwendegeha navincî ya Emmanê
1942: sekretêrê wezareta navxweyî Urdunê
1943 - 1944: qayimeqamê Eclonê
1948: birêvebirê xwendegeha navincî ya Seltê
1949: birêvebirê xwendegeha navincî ya Irbidê
1949 - 1963: dîplomat, li Erebistana Siûdî, Yemen, Enqere û Şam. ew hat malnişînkirin bi pileya cîgir wezîr.

Berhem

Danîn 
 Ferhengeke Kurdî Erebî
 Geşteke li deverê Yemenê (bi Erebî)
 Lor û Loristan (bi Erebî, di kovara akadîmiya kurdî li Bexdê sala 1974)

Wergerandin 
 The Kurds: A historical and a political study, Hasan Arfa
 Journey among brave men, Dana Schmidt
 The kurdish republic of 1946, William Eagleton
 The Kurds, Thomas Bois
 Doğunun sorunları, Mehmed Emin Bozarsalan

Xelat 
 Şanenîşana Stêra Urdunê ji pileya duwem (Urdun)
 Şanenîşana Stêra Geş (Taîwan)
 Şanenîşana Jêhatiyê ji pileya duwem (Sûrî)
 Şanenîşana Perwerdekariyê ji pileya yekem (Urdun)

Çavkanî